विएना. नए साल के मौके पर कई यूरोपीय शहरों में आतंकी हमले हो सकते हैं। ऑस्ट्रिया पुलिस की ओर से जारी एक स्टेटमेन्ट इसकी जानकारी दी गई है। इंटेलिजेंस सर्विस की वॉर्निंग के बाद पुलिस अलर्ट हो गई है। बता दें कि 13 नवंबर को पेरिस में आतंकी हमले के बाद यूरोप में पहले से ही अलर्ट है।
इंटेलिजेंस सर्विस ने क्या दी वॉर्निंग?
- विएना पुलिस के स्टेटमेंट के मुताबिक, इंटेलिजेंस सर्विस ने क्रिसमस से पहले कई यूरोपीय देशों की राजधानी को वॉर्निंग जारी की थी।
- इसमें कहा गया था कि क्रिसमस से लेकर नए साल की शाम के दौरान ब्लास्ट और फायरिंग के जरिए आतंकी भीड़-भाड़ वाले इलाकों में हमलों को अंजाम दे सकते हैं। हालांकि, वॉर्निंग में किसी खास शहर का जिक्र नहीं किया गया है।
- विएना पुलिस ने बताया कि इंटेलिजेंस की ओर से जिन संदिग्धों के नाम का जिक्र था, उनके बारे में जांच कर ली गई। इन तमाम जांचों के बाद अब भी हम किसी ठोस नतीजे पर नहीं पहुंच सके हैं।
फ्रांस में भी हाई अलर्ट
पिछले महीने खतरनाक आतंकी हमले का सामना करने वाला फ्रांस भी हाई अलर्ट पर है। पिछले हफ्ते फ्रांस के इंटीरियर मिनिस्टर बर्नार्ड कैजेन्यूव ने इस फेस्टिव सीजन में पुलिस और सिक्युरिटी फोर्सेज को सतर्क रहने के निर्देश दिए। साथ ही, चर्चों पर सिक्युरिटी बढ़ाने की बात कही। बता दें, नवंबर में पेरिस में हुए आतंकी हमले में 130 लोगों ने अपनी जान गंवाई थी।
hin_Deva kas_Deva hin_Deva hin_Deva hin_Deva bho_Deva hin_Deva